Morten Holmen fik en storsejr i sin første ligakamp i spidsen for Frederikshavn Fox.

På hjemmebane bankede Frederikshavn Fox bundholdet Bjerringbro med hele 40-25. Morten Holmen overtog for en uge siden cheftrænerposten fra Ole Andersen, som blev fyret efter en række spillemæssigt halv dårlige kampe. Frederikshavn Fox er med sejren nu sikker på at blive nummer to i 1. division, og holdet er dermed sikret adgang til kvalifikationsspillet til håndboldligaen. Her er Frederikshavns mål stadig oprykning til ligaen.